Karl-Johan Westberg

**Karl-Johan Westberg** (født 9. desember 1992) er en svensk langrennsløper fra Borås. Han representerte Sverige under Ski-VM 2017.

Hans beste plassering fra verdenscupen i langrenn er en andreplass på teamsprinten i Toblach i januar 2017, sammen med Oskar Svensson. Individuelt har han en åttendeplass fra sprinten i Lahtis i mars 2018 som beste resultat. I svenske mesterskap har han gull fra 2016 og sølv fra 2017, begge i sprintlangrenn.

## Idrettskarriere
### Sesongen 2008/09
Westberg deltok i sitt første Skandinavisk cup-renn i Ulricehamn, men ble slått ut i kvalifiseringen i sprinten der. 

### Sesongen 2009/10
Han deltok i Junior-SM i 2010, og vant der sprinten. Han kom på 27.-plass på 10 km fri teknikk og sjuendeplass på jaktstarten. 

### Sesongen 2010/11
Han ble tatt ut til å delta i Junior-VM på ski 2011, som ble arrangert i Otepää i Estland. Der kom han på 29.-plass på sprinten og 59.-plass på 20 km jaktstart. I Junior-SM på ski 2011 kom han på fjerdeplass på sprinten, og kom på tredjeplass i jaktstarten. Han gikk også 10 km klassisk, der han kom på 22.-plass.

### Sesongen 2011/12
Westberg deltok i ett renn i Skandinavisk Cup 2011/12, han kom på 12.-plass i sprinten i januar 2012. I Svensk mesterskap på ski 2012 kom han på 36.-plass på 15 km fri teknikk og 29.-plass på sprinten. I februar deltok han i Junior-VM på ski 2012 i Tyrkia, og åpnet der med 15.-plass på sprinten. På 10 km klassisk kom han på 22.-plass, og på 10+10 km skiatlon (skibytte) kom han på 39.-plass. Han deltok også på stafetten, der Sverige kom på sjuendeplass. Han fikk bronse på 10 km fri teknikk og på 20 km skiatlon under Junior-SM i mars, og kom på sjuendeplass på sprinten. På femmila i SM del to kom han på 32.-plass. 

I Scandic cup 2011/12, som er den svenske langrennscupen for junior, kom han på tredjeplass totalt i klassen H 19-20 år, bak Gustav Eriksson og Carl Quicklund.

### Sesongen 2012/13
I Skandinavisk Cup 2012/13 fikk han sin første topp 10-plassering, da han kom på tiendeplass på sprinten i Jõulumäe. Han kom på 76.-plass sammenlagt i Skandinavisk Cup denne sesongen, ned 26 poeng. I januar deltok han i Svensk mesterskap på ski 2013, og kom der på tiendeplass på sprinten, 18.-plass på 15+15 km skiatlon og 26.-plass på 15 km fri teknikk. På SM-femmila i april kom han på 29.-plass.  

Han deltok i Team Sportia cup 2012/13, som er den svenske cupen i langrenn for senior, og kom der på 15.-plass med 137 poeng.
 
### Sesongen 2013/14
VM på rulleski 2013 ble arrangert i Tyskland i september, og Westberg kom der på 22.-plass på sprinten og 16.-plass på 11 km klassisk, motbakke. Han kom på femteplass på sprinten under Svensk mesterskap på ski 2014, og kom på 16.-plass på 15+15 km skiatlon. Svensk mesterskap på 50 km ble arrangert i Åsarna i mars, og Westberg kom denne gangen på 51.-plass. Han debuterte i Verdenscupen i langrenn i mars 2014, med en 36.-plass. 

Han kom på 18.-plass i Team Sportia cup 2013/14, med 149 poeng og én andreplass som beste enkeltresultat, og han kom på 103.-plass i Skandinavisk Cup 2013/14 med sju poeng. 

### Sesongen 2014/15
I juli deltok han i to av rennene i Verdenscupen på rulleski 2014 i Sollefteå, og kom der på en sjetteplass og en sjuendeplass. Dette ga 76 poeng, og han endte med det på 29.-plass i verdenscupen sammenlagt. I den svenske cupen på rulleski kom han på femteplass. 

Han ble tatt ut til å delta i U23-VM på ski 2015 i Kasakhstan, og kom der på 16.-plass på sprinten, 32.-plass på 15 km fri teknikk og 19.-plass på 15+15 km skiatlon.

I februar 2015 fikk han sin til da beste plassering i Skandinavisk Cup, med en fjerdeplass i sprint. Han endte på 44.-plass sammenlagt i Skandinavisk Cup 2014/15, med 50 poeng. Den nasjonale langrennscupen endret navn til Intersport cup denne sesongen, og Westberg kom på fjerdeplass sammenlagt i Intersport cup 2014/15. 

### Sesongen 2015/16
Westberg deltok i Idre Fjäll Hill Climb på rulleski, et motbakkeløp som inngår i den svenske rulleskicupen, og kom der på andreplass. Sammenlagt kom han på tredjeplass i den svenske cupen i rulleski 2015. 

I Verdenscupen i langrenn 2015/16 ble hans beste plassering 27.-plass i sprint i Lahtis. Han vant sprinten under Svensk mesterskap på ski 2016, og kom på sjuendeplass på 15+15 km skiatlon og 31.-plass på 15 km klassisk. Han kom på sjetteplass i Intersport cup 2015/16 og 29.-plass i Skandinavisk Cup 2015/16.  

### Sesongen 2016/17
Den 15. januar 2017 kom han på andreplass i lagsprint i Toblach i Italia, i Verdenscupen i langrenn 2016/17. Han gikk sammen med Oskar Svensson, og dette var hans første pallplassering i verdenscupen. Han kom på 126.-plass sammenlagt i verdenscupen denne sesongen. Han fikk også en andreplass i Skandinavisk Cup 2016/17, på sprinten i Lahtis, og endte på 14.-plass totalt i Skandinavisk Cup denne sesongen. Under Ski-VM 2017 deltok han på sprinten, der han kom på 32.-plass. 

Han kom på andreplass i sprinten under Svensk mesterskap på ski 2017, og han kom på 25.-plass på 15 km klassisk og sjuendeplass på 15+15 km skiatlon. SM-femmila ble arrangert i Umeå i mars, og Westberg kom der på 19.-plass. I Intersport cup 2016/17 endte han på sjetteplass med 248 poeng.

### Sesongen 2017/18
Westberg deltok i ett renn i den svenske cupen i rulleski 2017, der han kom på tredjeplass. Dette holdt til 32.-plass totalt i cupen. Han kom på femteplass på 15 km fristil og på femmila i Svensk mesterskap på ski 2017, og han kom på sjetteplass på 30 km fellesstart og 17.-plass på sprinten. 

Han fikk én andreplass i Skandinavisk Cup 2017/18, og kom på 35.-plass totalt med 56 poeng. Han vant Volkswagen cup 2017/18 sammenlagt, med 322 poeng. I Verdenscupen i langrenn 2017/18 fikk han til sammen 64 poeng og endte på 72.-plass. 

### Sesongen 2018/19
Sesongåpningen i langrenn i Sverige 2018 ble arrangert i Bruksvallarna, og Westberg kom der på delt førsteplass på 10 km fri teknikk, sammen med Jens Burman, og han kom på andreplass på sprinten, bak Teodor Peterson.  

## Referanser


## Eksterne lenker
*